OpenLLM-France/wikimedia huggingface dataset:
# Diputació Foral de Guipúscoa

La Diputació Foral de Guipúscoa (oficialment Gipuzkoako Foru Aldundia-Diputación Foral de Gipuzkoa) és l'òrgan de govern del territori històric de Guipúscoa (País Basc). A més de les competències ordinàries que exerceixen les diputacions provincials de les restants províncies d'Espanya, la Diputació Foral de Guipúscoa exerceix competències específiques derivades de la seva naturalesa com a territori històric del País Basc, en virtut del seu Estatut d'Autonomia.

## Diputat General

Al capdavant de la Diputació Foral es troba un Diputat General (en euskera Ahaldun Nagusia), que és escollit per les Juntes Generals de Guipúscoa.

### Diputats Generals de Guipúscoa des de la Transició

* 1979-1983: Xabier Aizarna Azula (PNB)
* 1983-1985: José Antonio Ardanza Garro (PNB)
* 1985-1991: Imanol Murua Arregi (EA) (*)
* 1991-1995: Eli Galdós Zubia (PNB)
* 1995-2003: Román Sudupe Olaizola (PNB)
* 2003-2007: Joxe Joan González de Txabarri Miranda (PNB-EA) (**)
* 2007-2011: Markel Olano Arrese (PNB)
* 2007-2011: Martin Garitano Larrañaga (Bildu)
(*) Murua va arribar al càrrec en 1985, a mitjan legislatura i substituint a Ardanza que va passar a ésser lehendakari. Murua era membre del sector crític del PNB (sector que era majoritari a Guipúscoa) i va entrar com a diputat general sent formalment membre de dita partida. A l'any següent es va integrar en Eusko Alkartasuna, partit format pel sector crític del PNB. Entre 1987 i 1991 Murua va ser diputat general escollit com candidat d'EA.
(**) PNB i EA van acudir en coalició a les eleccions de 2003. Txabarri és militant del PNB.

## Enllaços externs

* Web de la Diputació Foral de Guipúscoa

## Referències

* ↑ «Martin Garitano, tronpeta jotzen, 'Desfass' orkestrarekin» (en euskera). EITB, 26-03-2014. Arxivat de l'original el 2014-04-21. [Consulta: 20 abril 2014].
# Dédée d'Anvers

Dédée d'Anvers és una pel·lícula de l'any 1948 dirigida per Yves Allégret i protagonitzada per Simone Signoret i Bernard Blier.

## Argument

El port d'Anvers envoltat de tenebres, uns sòrdids carrerons i un bordell, el Big Moon, ple de música, fum i gent solitària. Dédée (Simone Signoret) és la més jove, bella i trista de les prostitutes del prostíbul freqüentat pels mariners. La hi va dur Marco (Marcel Dalio), l'home que l'explota i el seu amant. Dédée no es fa il·lusions, però voldria deixar la feina i conèixer la felicitat. Una nit, mentre cerca clients al port, coneix un marí napolità, Francesco (Marcello Pagliero), el qual li compra el temps, però només per a poder parlar amb ella. L'italià és amable, sembla un home diferent als altres i li demana que fugi amb ell. Dédée, que mai abans s'havia enamorat, dubta i té por.

## Context històric i artístic

Dédée d'Anvers és un gran clàssic del cinema francès, fenomenal drama portuari de passatges romàntics, personatges de cinema negre i desenllaç de culminació tràgica. Va ésser realitzat pel cineasta parisenc Yves Allégret a la mida de Simone Signoret, actriu francesa d'origen alemany, llavors la seua muller, a la qual tornaria a dirigir en tres ocasions més. Aquesta és la pel·lícula que va fer Signoret -reincident en els rols de prostituta i perdedora- una de les grans estrelles del cinema francès de postguerra. El film multiplica els seus valors amb el magnetisme i talent expandit en cadascuna de les seqüències en les quals ella intervé.
Un altre dels atractius més perceptibles del quart llargmetratge d'Allégret també salta a la vista: les falses localitzacions, ja que el municipi belga d'Anvers va denegar qualsevol permís de rodatge al port. El bon ofici de l'escenògraf Georges Wakhévitch i el prodigiós treball del director de fotografia Jean Bourgoin van fer possible que l'artifici creat en els estudis es tornés art cinematogràfic, enriquint els aspectes expressionistes d'un commovedor relat de sentiments contradictoris i somnis desesperats. Així, la trista història de Dédée, a la qual el públic va compadir i estimar, transcorre entre decorats d'exultant i misteriosa plasticitat. És un retrat ple d'emoció, tendresa i intensa poètica del fracàs. És un exemple de cinema extraordinari en què Yves Allégret recull el testimoni de les millors obres de Marcel Carné, en especial la també esplèndida Le quai des brumes (1938).

## Frases cèlebres

| « | "No sé el que passarà demà, ni dins d'una estona, però ara mateix crec que t'estimo... No ho hauria de dir, però t'estimo." (Marcello Pagliero com a Francesco) | » |

## Curiositats

* Un dels personatges de la pel·lícula Le Dernier des immobiles (Nicola Sornaga, 2003) parla d'aquesta pel·lícula.

## Premis

* 1948: Festival Internacional de Cinema de Venècia (nominada al Gran Premi Internacional).

## Referències

* 1 2 3 4 5 Vilaseca, Ramón Robert, 2014. Les 500 millors pel·lícules de la història del cinema. Lleida: Pagès Editors, S. L. ISBN 9788499754932. Pàg. 97.
* ↑ Connections - IMDb (anglès)
* ↑ Filmaffinity (castellà)

## Enllaços externs

* L'âge d'or du cinéma français (francès)
* YouTube (francès)
* Unifrance (anglès)
# Douwe Bob

Douwe Bob Posthuma (Amsterdam, 12 de desembre de 1992), més conegut com a Douwe Bob, és un cantautor neerlandès. Va guanyar l'agost de 2012 la primera edició del programa De beste singer-songwriter van Nederland («El millor cantautor dels Països Baixos»). Va representar els Països Baixos al Festival de la Cançó d'Eurovisió 2016 amb la cançó Slow Down i va acabar en onzè lloc.

## Referències

* ↑ Lex Boon. «Dit is Douwe Bob, winnaar van De Beste Singer-Songwriter van Nederland» (en neerlandès). NRC, 27-08-2012. [Consulta: 15 novembre 2015].
* ↑ «Douwe Bob heeft elfde plek verwerkt: ik heb alles uit de kast gehaald.» (en neerlandès). NOS, 15-05-2016. [Consulta: 18 juny 2016].
# Douwe Tamminga

Douwe Annes Tamminga (Winsum, Littenseradeel, província de Frísia, 1909 - Ljouwert, 2002) fou un escriptor neerlandès, considerat un dels grans poetes i escriptors de la literatura frisona. Del 1946 al 1968 fou una de les ànimes de la revista literària De Tsjerne i ha traduït al frisó les obres de Hans Christian Andersen, Edgar Allan Poe i Dylan Thomas. També ha estat membre de la Fryske Akademy i ha rebut alguns premis literaris.

## Obres

* Great frysk wurdboek, Brandadris (1938)
* Balladen en lieten (Balades i cançons, 1942)
* It grienejier (L'any verd, 1943)
* Nije gedichten (Noves històries, 1945)
* Frjemdfolk op Barrahiem (1978)
* De boumaster fan de Aldehou (1985)

## Enllaços externs

* Biografia a la Biblioteca digital de la literatura neerlandesa
# Doux (Ardenes)

Doux és un municipi francès situat al departament de les Ardenes i a la regió del Gran Est. L'any 2007 tenia 68 habitants.

## Demografia
### Població

El 2007 la població de fet de Doux era de 68 persones. Hi havia 28 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 27 eren l'habitatge principal de la família i 4 estaven desocupats. Tots els 31 habitatges eren cases. Dels 27 habitatges principals, 22 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 5 en tenien quatre i 21 en tenien cinc o més. 18 habitatges disposaven pel capbaix d'una plaça de pàrquing. A 10 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Doux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 8 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 41 persones, 29 eren actives i 12 eren inactives. De les 29 persones actives 27 estaven ocupades (16 homes i 11 dones) i 2 estaven aturades (2 dones i 2 dones). De les 12 persones inactives 1 estava jubilada, 6 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'any 2000 a Doux hi havia 3 explotacions agrícoles que ocupaven un total de 330 hectàrees.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Doux a l'INSEE.
* Évolution et structure de la population Fitxa amb el detall de dades de Doux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Edimburg dels Set Mars

Edimburg dels Set Mars (en anglès i oficialment: Edinburgh of the Seven Seas) és el principal assentament de l'illa Tristan da Cunha, un territori depenent de Santa Helena, Ascensió i Tristan da Cunha i, conseqüentment, del Regne Unit. Fou anomenat així en honor de la visita que va fer el Príncep Alfred, Duc d'Edimburg, el 1867 en el seu viatge al voltant del món recorrent les diferents possessions britàniques d'ultramar. Els illencs el denominen simplement L'Assentament.
Va ser fundat el 1815 amb el nom de Fort Malcom per evitar que, des de Tristan da Cunha, les tropes franceses intentessin assaltar l'illa de Santa Helena on Napoleó complia el seu exili.
També és conegut per ser considerat pel Llibre Guinness de Rècords com l'assentament humà estable més remot del planeta, ja que el més proper està a Santa Helena, a 2.173 km al nord.
A Edimburg dels Set Mars resideix l'administrador de Tristan da Cunha i la majoria de la població de l'illa, uns 270 habitants. Té un petit port on només poden fondejar petites embarcacions. A més, és on es troben tots els serveis de l'illa, com l'oficina de correus, l'escola, o el centre local de reunions.

## Referències

* ↑ «L'illa més aïllada del món cerca professors». [Consulta: 17 març 2017].

## Enllaços externs

* Descripció de l'assentament (anglès).
# Edilson Marcelo Rocha

Edilson Marcelo Rocha (Penedo, Brasil, 27 d'abril de 1969) és un exfutbolista brasiler, que jugava en la posició d'atacant.

## Trajectòria

Va militar en diversos clubs del seu país com ara el Santa Cruz (89/94), l'Sport (94/96), Fluminense FC (1997), Criciúma (1997), de nou l'Sport (1998), Ferroviário-CE (2000), Guarany de Sobral (2001) i Clube do Remo (2001). A la tardor de 1992 va militar també al Rayo Vallecano de la primera divisió espanyola.

## Enllaços externs

* Fitxa del jugador
# Edina

«Edina» té aquests significats:
* Edina (Minnesota), població dels Estats Units a l'estat de Minnesota
* Edina (Missouri), població dels Estats Units a l'estat de Missouri
* Colònia d'Edina, ciutat al Districte 1 del comtat de Grand Bassa, Liberia, originalment un establiment colonial americà a Libèria
# Ecsenius trilineatus

Ecsenius trilineatus és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 3 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall.

## Distribució geogràfica

Es troba a les Illes Moluques i Salomó.

## Referències

* 1 2 3 «Ecsenius trilineatus» (en anglès). FishBase. Froese, Rainer; Pauly, Daniel (editors).
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
# Durodamus

Durodamus és un gènere d'aranyes araneomorfes de la família dels nicodàmids (Nicodamidae). Fou descrit per primera vegada l'any 1995 per Mark Harvey. Segons el World Spider Catalog amb data de desembre de 2018, només té una espècie, Durodamus yeni, que és endèmica d'Austràlia. S'ha trobat a Queensland, Victòria i el sud d'Austràlia.

## Referències

* 1 2 3 (anglès) World Spider Catalog: Durodamus Harvey, 1995 en la família Nicodamidae +base de dades
* 1 2 Harvey, M. S. (1995). The systematics of the spider family Nicodamidae (Araneae: Amaurobioidea). Invertebrate Taxonomy 9: 279-386.
# Efecte de la tecnologia educativa: activitat proposada

Els estudis comparatius són molt freqüents en l'ensenyament amb tecnologies. Un cas habitual és el del contrast experimental, en què es divideix els participants en dos grups. En un dels grups s'utilitza la TE i en l'altre no, i finalment es contrasten d'acord amb algunes variables resultat. És important tenir un contacte amb els mètodes i variables que s'utilitzen en els estudis científics en l'àrea.

## Objectius

* Introduir-se en la manera en què la recerca estudia l'efecte de la TE.
* Conèixer i entendre les variables resultat habituals, que permeten valorar les experiències en què s'inclou TE.

## Activitats

En aquest cas, la tasca té els passos següents:
* Cerca. Utilitzant el motor de cerca específic de literatura científica (per exemple Google Acadèmic), busqueu un estudi en què es faci un contrast com el que hem esmentat. (Nota: És més fàcil trobar-ne si en busqueu en anglès.)
* Anàlisi. Llegiu l'estudi seleccionat i identifiqueu almenys els elements següents:
** Component o components de TE.
** Mètode de disseny instruccional utilitzat, i si el mètode és el mateix en tots dos grups.
** Variables resultat que es contrasten.
** Tècniques de contrast (tipus de recollida de dades, anàlisi estadística, etc.).
** Feu un resum sobre si les conclusions són positives o negatives.
3. Informe. Valoreu els resultats de l'anàlisi en grup per mitjà d'un missatge o document.

## Avaluació

Aquesta és una activitat de caràcter formatiu, de manera que és per als participants mateixos, que han de contrastar les seleccions que han fet amb les dels altres.
# Edge

«Edge» té aquests significats:
* The Edge, guitarrista de la banda de música U2
* Adam Copeland, àlies Edge, lluitador de pressing catch
* Edge (revista), revista britànica sobre videojocs, amb edicions en anglès i en castellà

## Vegeu també

* Aresta (desambiguació).
Viccionari
# El anónimo Caronte

El anónimo Caronte és una pel·lícula de curtmetratge documental dirigida el 2007 per Toni Bestard, autor també del guió.

## Sinopsi

Joan Ferrer, un ancià mallorquí de 80 anys originari d'Ariany, va tenir els seus tres minuts de glòria quan va participar en una escena mallorquina de pel·lícula de Luis García Berlanga El verdugo: a les coves del Drac, disfressat de guàrdia civil quan porta a executar al reu (Nino Manfredi) davant el botxí. La pel·lícula pretén homenatjar tots aquells actors que van tenir una carrera efímera.

## Premis

Fou nominada al Goya al millor curtmetratge documental. També va ser finalista dels premis Fotogramas en Corto.

## Referències

* ↑ El anónimo Caronte lucha por ser el mejor corto documental del año, El Mundo, 26 de gener de 2008
* ↑ El anónimo Caronte, al web dels Premis Goya
* ↑ 'El Anónimo Caronte' de Toni Bestard, finalista de los premios 'Fotogramas en Corto', Diario de Mallorca, 29 de febrer de 2008

## Enllaços externs

* El anónimo Caronte a YouTube
# El soldat de Déu

El soldat de Déu (originalment en anglès, Machine Gun Preacher) és una pel·lícula dramàtica d'acció biogràfica estatunidenca de 2011 sobre Sam Childers, un antic motorista d'una banda convertit en predicador i defensor dels orfes del Sudan del Sud. La pel·lícula es va basar en el llibre de Childers Another Man's War i l'article de Vanity Fair «Get Kony», escrit per Ian Urbina. La pel·lícula està escrita per Jason Keller, dirigida per Marc Forster, i protagonitzada per Gerard Butler, Michelle Monaghan i Michael Shannon. La pel·lícula explica la història de Childers i els seus esforços per salvar els nens del Sudan del Sud en col·laboració amb l'Exèrcit d'Alliberament del Poble del Sudan contra les atrocitats de l'Exèrcit de Resistència del Senyor. El rodatge va començar el juny de 2010 a Michigan. El soldat de Déu es va estrenar al Festival Internacional de Cinema de Toronto de 2011 i es va estrenar als Estats Units el 23 de setembre de 2011.
El 16 de gener de 2022 es va estrenar el doblatge en català oriental central a TV3. També s'ha editat una versió doblada al valencià per a À Punt.

## Sinopsi

Sam Childers és un ex-pres que, després de tocar fons en haver mort un home, es converteix en un religiós devot que arriba a Ruanda com a col·laborador humanitari, fins al punt de construir-hi, amb diners seus, un refugi per a infants. La seva implicació personal cada vegada es fa més gran, fins al punt de defensar-lo amb les armes, sacrificar tot el patrimoni personal, desatendre la família i perdre els amics. Alhora, combat com a mercenari i predicador contra una de les faccions en conflicte al país africà.

## Repartiment

* Gerard Butler com a Sam Childers
* Michelle Monaghan com a Lynn Childers
* Michael Shannon com a Donnie
* Madeline Carroll com a Paige
* Kathy Baker com a Daisy
* Souléymane Sy Savané com a Deng
* Rhema Marvanne com a Rik Oskam
* Mandalynn Carlson com a amiga de la Paige
* Bibi Nshimba per a les veus addicionals (sense acreditar).

## Referències

* ↑ «Machine Gun Preacher - review». London Evening Standard, 04-11-2011. [Consulta: 4 novembre 2011].
* ↑ Urbina, Ian «Get Kony». Vanity Fair, 01-05-2010.
* ↑ «Machine Gun Preacher–Locations (IMDB)». pro.imdb.com. [Consulta: 16 agost 2011].
* ↑ «Machine Gun Preacher: Toronto Film Review». The Hollywood Reporter. [Consulta: 25 juny 2020].
* ↑ «Pel·lícules - El soldat de Déu». TV3. [Consulta: 17 gener 2022].
* ↑ «Programació». À Punt. [Consulta: 2 maig 2023].
* ↑ Fleming, Mike. «Gerard Butler's 'Machine Gun Preacher' Locks Start Date And Co-Stars». Deadline.com, 07-05-2010. [Consulta: 8 octubre 2010].
* ↑ «Full Cast and Crew: Machine Gun Preacher (2011)». IMDb. [Consulta: 17 novembre 2020].

## Enllaços externs

* El soldat de Déu - Lloc web oficial (anglès)
* El soldat de Déu a Goita què fan, ara!
* El soldat de Déu Arxivat 2014-01-22 a Wayback Machine. a ComingSoon.net (anglès)
* "Interview: The Real Story Behind 'Machine Gun Preacher" a CriticizeThis.ca
# El próximo otoño

El próximo otoño és una pel·lícula romàntica espanyola produïda en 1963 i estrenada en 1977, dirigida per Antxon Ezeiza i amb música de Luis de Pablo. Es tracta d'una de les obres menys conegudes de l'anomenat "Nou Cinema Espanyol".

## Sinopsi

Tracta la història dels amors estivals entre un jove pilot d'una embarcació d'esbarjo i una jove turista francesa, que s'acaben quan s'acaba l'estiu, quan ella ha de tornar a França per estudiar a la Universitat.

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1963 | Premi Antonio Barbero | Luis Enrique Torán Peláez | Guanyadora |

## Referències

* ↑ El próximo otoño a fotogramas.es
* ↑ «Premios del CEC a la producción española de 1963». CEC. Arxivat de l'original el 2019-03-27. [Consulta: 8 gener 2016].
# ENL

ENL té els següents significats:
* Europa de les Nacions i les Llibertats, grup polític del Parlament Europeu
* Eesti Noorteühenduste Liit, organització juvenil d'Estònia
* Eritema nodós leprós, inflamació de la pell causada per la lepra
* Proteïna ENL (de l'acrònim en anglès Eleven-Nineteen-Leukemia), factor de transcripció de seqüències d'ADN
* .enl també és l'extensió dels fitxers de llibreria d'EndNote
# ENPPI Sporting Club

El ENPPI Sporting Club (àrab: نادي إنبي الرياضي, Nādī Īnbī ar-Riyāḍī) és un club egipci de futbol de la ciutat del Caire.

## Palmarès

* Copa egípcia de futbol:
** 2005, 2011

## Referències

* ↑ «Egypt - List of cup winners». rsssf.com. [Consulta: 16 desembre 2017].

## Enllaços externs

* Official Website Arxivat 2019-01-03 a Wayback Machine. (àrab)
# El profe

El profe és una pel·lícula mexicana de 1972 dirigida per Miguel M. Delgado i protagonitzada per Cantinflas i Marga López. És la primera pel·lícula del comediant ambientada en la dècada dels 70, en la qual participen actors juvenils, encara que ja s'havia presentat una cosa similar i en menor mesura en El analfabeto (1961), per la qual cosa es pot dir que aquesta producció està enfocada a l'educació, tant en el seu contingut com en la seva temàtica i l'ensenyament que deixa és molt significatiu. En aquesta pel·lícula hi ha una participació especial de Ramón Valdés i Angelines Fernández, més coneguts per aparèixer abans i després en les sèries del El Chavo del Ocho i Chespirito. Està doblada al català.

## Argument

Un mestre arriba al poble del Romeral, on tothom l'espera amb gran entusiasme. Però hi ha persones que no volen que els nens s'eduquin per seguir explotant la gent sota els seus ambiciosos plans.

## Repartiment

* Cantinflas com professor Sócrates García.
* Marga López com Doña Hortensia
* Víctor Alcocer com Don Margarito Vázquez
* Eduardo MacGregor com Lucas Campuzano

## Referències

* ↑ Lomas García, p. 218
* ↑ García Riera, p. 148
* ↑ «Cantinflas: El profe». esadir.cat. [Consulta: 25 febrer 2024].

## Bibliografia

* Lomas García, Carlos. Érase una vez la escuela: Los ecos de la escuela en las voces de la literatura. Grao, 2007.
* García Riera, Emilio. Historia documental del cine mexicano: 1959-1960. Universidad de Guadalajara, 1994.
# Easton (Califòrnia)

Easton és una concentració de població designada pel cens del Comtat de Fresno a l'estat de Califòrnia. Segons el cens del 2000 tenia 1.966 habitants.

## Demografia

Segons el cens del 2000, Easton tenia 1.966 habitants, 623 habitatges, i 499 famílies. La densitat de població era de 252,2 habitants/km².
Dels 623 habitatges en un 35,2% hi vivien nens de menys de 18 anys, en un 62,3% hi vivien parelles casades, en un 12,4% dones solteres, i en un 19,9% no eren unitats familiars. En el 17,5% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,16 i el nombre mitjà de persones que vivien en cada família era de 3,57.
Per edats la població es repartia de la següent manera: un 30,2% tenia menys de 18 anys, un 8,6% entre 18 i 24, un 24,8% entre 25 i 44, un 23% de 45 a 60 i un 13,3% 65 anys o més.
L'edat mitjana era de 35 anys. Per cada 100 dones de 18 o més anys hi havia 95,7 homes.
La renda mitjana per habitatge era de 31.172$ i la renda mitjana per família de 36.250 $. Els homes tenien una renda mitjana de 39.583 $ mentre que les dones 21.071 $. La renda per capita de la població era de 13.598 $. Entorn del 16,8% de les famílies i el 24% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Easton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Easton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].